pythainlp/thai-wiki-dataset-v3 huggingface dataset:
คอลล์ออฟดิวตี: แวนการ์ด

คอลล์ออฟดิวตี: แวนการ์ด (Call of Duty: Vanguard) เป็นวิดีโอเกมยิงมุมมองบุคคลที่หนึ่งที่พัฒนาโดยสเลดจ์แฮมเมอร์เกมส์ และจัดจำหน่ายโดยแอ็กทิวิชัน เป็นวิดีโอเกมที่ 18 ในซีรีส์ คอลล์ออฟดิวตี และเป็นเกมที่ 6 ของ คอลล์ออฟดิวตี ที่มีเนื้อหาเกียวกับสงครามโลกครั้งที่สอง แม้จะมีการเซ็ทฉากที่คล้ายคลึงกัน แต่ตัวเกมไม่ได้ทำหน้าที่เป็นภาคต่อของ  เวิลด์วอร์ 2 (2017) เนื่องจากเป็นการสร้างตัวละครและโครงเรื่องใหม่ที่มีการกำเนิดของกองกำลังพิเศษเพื่อเผชิญหน้ากับภัยคุกคามที่เกิดขึ้นใหม่ในช่วงสิ้นสุดสงครามระหว่างเขตสงครามในสงครามโลกครั้งที่สองทั่วโลก ตัวเกมวางจำหน่ายในวันที่ 5 พฤศจิกายน 2021 สำหรับไมโครซอฟท์ วินโดวส์ เพลย์สเตชัน 4 เอกซ์บอกซ์วัน เพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส
ตัวเกมได้รับกระแสวิจารณ์ผสมกันจากนักวิจารณ์ โดยได้รับคำชมจากคุณค่าด้านความบันเทิงของโหมดแคมเปญและผู้เล่นหลายคน และกราฟิก แต่ตัวเกมกลับถูกวิจารณ์ในด้านบท โหมดซอมบี้ และการขาดนวัตกรรม ยอดขายของ คอลล์ออฟดิวตี: แวนการ์ด ไม่เป็นไปตามที่แอ็กทิวิชันคาดหวัง
== หมายเหตุ ==
== อ้างอิง ==
== แหล่งข้อมูลอื่น ==
วิดีโอเกมที่ออกวางจำหน่ายในปี พ.ศ. 2564
คอลล์ออฟดิวตี
เกมสำหรับเพลย์สเตชัน 4
เกมสำหรับเพลย์สเตชัน 5
เกมสำหรับวินโดวส์
เกมสำหรับเอกซ์บอกซ์วัน
เกมสำหรับเอกซ์บอกซ์ซีรีส์เอกซ์และซีรีส์เอส
องค์การบริหารส่วนตำบลตากออก

ตากออก เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของหมู่ที่ 1, 8–12, 15 และบางส่วนของหมู่ที่ 2–5, 7, 13–14 ของตำบลตากออก (เฉพาะนอกเขตเทศบาลตำบลบ้านตาก) อำเภอบ้านตาก จังหวัดตากเดิมมีฐานะเป็นสภาตำบลตากออกใน พ.ศ. 2517 ก่อนที่จะยกฐานะเป็นองค์การบริหารส่วนตำบลตากออกในวันที่ 25 ธันวาคม พ.ศ. 2539 ปัจจุบันเขตองค์การบริหารส่วนตำบลตากออกมีประชากร 5,247 คน
พื้นที่องค์การบริหารส่วนตำบลตากออกประกอบไปด้วย 14 หมู่บ้าน แบ่งเป็นครอบคลุมเต็มพื้นที่ 7 หมู่บ้านได้แก่ บ้านปากร้องห้วยจี้ (หมู่ 1) บ้านสองกอง บ้านวังไม้ส้าน (หมู่ 9 และ 11) บ้านปากวัง บ้านใหม่แม่บอน บ้านใหม่สองกอง และครอบคลุมพื้นที่บางส่วน 7 หมู่บ้าน ได้แก่ บ้านปากร้องห้วยจี้ (หมู่ 2) บ้านสันป่าลาน (หมู่ที่ 3-5) บ้านตะฝั่งสูง และบ้านตากออก (หมู่ 13-14) ส่วนหมู่ที่ 6 ตลาดตรอกซอยเต็มพื้นที่อยู่ในเขตเทศบาลตำบลบ้านตาก มีพื้นที่รับผิดชอบ 83.60 ตารางกิโลเมตร
== อ้างอิง ==
== แหล่งข้อมูลอื่น ==
เว็บไซต์องค์การบริหารส่วนตำบลตากออก
ตากออก
วัดเขาพระนิ่ม

วัดเขาพระนิ่ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าทอง อำเภอกาญจนดิษฐ์ จังหวัดสุราษฎร์ธานี
วัดเขาพระนิ่มตั้งวัดเมื่อ พ.ศ. 2347 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2525 ชื่อ "พระนิ่ม" มาจากบันทึกของสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เมื่อครั้งเสด็จเมื่อ พ.ศ. 2478 ว่า องค์พระนอนในถ้ำ "เดิมนุ่มนิ่ม" อาจเป็นเพราะพระพุทธรูปภายในถ้ำมีความชื้นมาก เนื้อปูนจึงอ่อนยุ่ย หลักฐานทางโบราณคดีที่สำคัญ ได้แก่ พระพุทธรูปปูนปั้นจำนวนทั้งสิ้น 22 องค์ พระพุทธรูปไสยาสน์ 2 องค์ พระพุทธรูปปางป่าเลไลย์ 1 องค์ นอกนั้นเป็น พระพุทธรูปปางมารวิชัย มีเรื่องเล่าเกี่ยวกับพระพุทธรูปว่า สร้างมาตั้งแต่สมัยสร้างพระธาตุเมืองนครศรีธรรมราชผู้สร้างคือคหบดีผู้หนึ่ง ที่ได้เดินทางโดยเรือสำเภาบรรทุกทรัพย์สินเต็มลำเรือเพื่อไปสมทบสร้างพระธาตุเมืองนครศรีธรรมราช แต่เมื่อมาถึงกลางอ่าวบ้านดอนเกิดลมพายุจึงนำเรือเข้าไปหลบเคลื่อนลมที่ใกล้ภูเขาลูกหนึ่ง เหล่าบริวารได้สำรวจพบเกาะพบเพิงถ้ำ เศรษฐีจึงจนำทรัพย์สินทั้งหมดสร้างพระพุทธรูปเป็นจำนวนมากขึ้นในบริเวณเพิงถ้ำดังกล่าว เมื่อเวลาผ่านไปนานจึงได้มีชาวประมงมาพบถ้ำนี้ และเมื่อกดมือลงพระพุทธรูปไสยาสน์ก็พบว่านิ่มมือ จึงเรียกว่า "ถ้ำพระนิ่ม" และเมื่อมีวัดขึ้นภายหลังก็เรียกชื่อว่า "วัดเขาพระนิ่ม"
กรมศิลปากรประกาศขึ้นทะเบียนโบราณสถานเขาพระนิ่ม เมื่อ พ.ศ. 2480 และประกาศกำหนดเขตโบราณสถานเมื่อ พ.ศ. 2528 ครอบคลุมภูเขาพระนิ่มทั้งลูกและปริมณฑล 20 เมตร (คือห่างจากภูเขาออกมาอีก 20 เมตร)
บริเวณทางขึ้นถ้ำมีบันไดพญานาค ปัจจุบันได้มีการก่อสร้างพิพิธภัณฑ์อยู่บนภูเขา นอกเหนือจากพระพุทธรูปภายในถ้ำ มีเจดีย์ระหว่างคูหาแรกกับคูหาที่ 2 ตรงกลางถ้ำมีเจดีย์สี่เหลี่ยมย่อมุมไม้สิบสองขนาดเล็กฐานชั้นล่างเป็นฐานสิงห์กลางท้องไม้เจาะซุ้มองค์ระฆังขนาดเล็กรองรับปลียอดเป็นศิลปกรรมท้องถิ่นสมัยรัตนโกสินทร์
==อ้างอิง==
เขาพระนิ่ม
โบราณสถานในจังหวัดสุราษฎร์ธานี
องค์การบริหารส่วนตำบลตากตก

องค์การบริหารส่วนตำบลตากตก เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1-3, 11 และบางส่วนของหมู่ที่ 4-10 ของตำบลตากตก (เฉพาะนอกเขตเทศบาลตำบลบ้านตาก) อำเภอบ้านตาก จังหวัดตากเดิมมีฐานะเป็นสภาตำบลตากตกใน พ.ศ. 2517 ก่อนที่จะยกฐานะเป็นองค์การบริหารส่วนตำบลตากตกในวันที่ 25 ธันวาคม พ.ศ. 2539 ปัจจุบันเขตองค์การบริหารส่วนตำบลตากตกมีประชากร 3,352 คน
พื้นที่องค์การบริหารส่วนตำบลตากตกประกอบไปด้วย 11 หมู่บ้าน แบ่งเป็นครอบคลุมเต็มพื้นที่ 4 หมู่บ้านได้แก่ บ้านหนองชะลาบ บ้านหินโค้ว บ้านหนองงิ้ว บ้านใหม่หนองน้ำพัฒนา และครอบคลุมพื้นที่บางส่วน 7 หมู่บ้าน ได้แก่ บ้านแพะ บ้านหนองน้ำ บ้านน้ำปุ บ้านตากตก (หมู่ที่ 7-8,10) และบ้านท่านา มีพื้นที่รับผิดชอบ 59.50 ตารางกิโลเมตร
== อ้างอิง ==
== แหล่งข้อมูลอื่น ==
เว็บไซต์องค์การบริหารส่วนตำบลตากตก
ตากตก
สมาคมฟุตบอลเซนต์คิตส์และเนวิส

สมาคมฟุตบอลเซนต์คิตส์และเนวิส (St. Kitts and Nevis Football Association) เป็นหน่วยงานที่กำกับดูแลฟุตบอลในเซนต์คิตส์และเนวิส มีสำนักงานใหญ่ตั้งอยู่ที่บาสแตร์ ก่อตั้งขึ้นเมื่อปี พ.ศ. 2475 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในเซนต์คิตส์และเนวิสรวมถึงฟุตบอลทีมชาติเซนต์คิตส์และเนวิส
== ดูเพิ่ม ==
ฟุตบอลในเซนต์คิตส์และเนวิส
ฟุตบอลทีมชาติเซนต์คิตส์และเนวิส
ฟุตบอลหญิงทีมชาติเซนต์คิตส์และเนวิส
ฟุตบอลทีมชาติเซนต์คิตส์และเนวิสรุ่นอายุไม่เกิน 16 ปี
ฟุตบอลทีมชาติเซนต์คิตส์และเนวิสรุ่นอายุไม่เกิน 19 ปี
ฟุตบอลทีมชาติเซนต์คิตส์และเนวิสรุ่นอายุไม่เกิน 23 ปี
คอนคาแคฟโกลด์คัพ
คอนคาแคฟแชมเปียนส์ลีก
== อ้างอิง ==
== แหล่งข้อมูลอื่น ==
Official website
Official Website of the Nevis Football Association 
Saint Kitts and Nevis  at the FIFA website
Saint Kitts and Nevis  at CONCACAF site
องค์การที่ก่อตั้งในปี พ.ศ. 2475
ฟุตบอลในเซนต์คิตส์และเนวิส
เซนต์คิตส์และเนวิส
เซนต์คิตส์และเนวิส
วัดพัฒนาราม (จังหวัดสุราษฎร์ธานี)

วัดพัฒนาราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลตลาด อำเภอเมืองสุราษฎร์ธานี จังหวัดสุราษฎร์ธานี
วัดพัฒนารามตั้งวัดเมื่อ พ.ศ. 2439 ได้รับพระราชทานวิสุงคามสีมาเมื่อ พ.ศ. 2444 ผู้สร้างวัดพัฒนาราม คือหลวงพ่อพัฒน์ นารโท เดิมท่านอยู่ที่วัดพระโยค ที่ดินที่สร้างวัด เดิมเป็นป่าช้าของวัดพระโยค เมื่อแรกสร้างใช้ชื่อว่า วัดใหม่ ต่อมาเมื่อท่านมรณภาพ จึงได้มีการเปลี่ยนชื่อวัดเพื่อระลึกถึงท่านผู้สร้างว่า "วัดพัฒนาราม" วัดพัฒนารามเป็นวัดที่สร้างขึ้นในระยะเวลาใกล้เคียงกับการตั้งเมืองสุราษฎร์ธานีที่บ้านดอนซึ่งในสมัยพระบาทสมเด็จพระจอมเกล้าเจ้าอยู่หัวได้โปรดให้ย้ายเมืองท่าทองมาตั้งที่บ้านดอน เดิมวัดพัฒนารามเป็นที่ถือน้ำพระพิพัฒน์สัตยาของทางราชการตั้งแต่วัดเริ่มสร้างเสร็จมาจนถึง พ.ศ. 2475 ภายหลังเปลี่ยนแปลงการปกครองจึงได้ยกเลิก
อาคารเสนาสนะ ได้แก่ พระอุโบสถสร้าง เมื่อ พ.ศ. 2440 เป็นอาคารก้อนอิฐถือปูน กว้าง 13 เมตร ยาว 22 เมตร ภายในประดิษฐานพระพุทธรูปทรงเครื่องปางมารวิชัย ขนาบข้างด้วยพระพุทธรูปทรงเครื่องปางอุ้มบาตรและปางห้ามสมุทรด้านละ 1 องค์ เหนือบานหน้าต่างเขียนภาพจิตรกรรมฝาผนังเรื่องพุทธประวัติ นอกพระอุโบสถมีซุ้มเสมา 8 ซุ้ม
==อ้างอิง==
พัฒนาราม
โบราณสถานในจังหวัดสุราษฎร์ธานี
พัฒนาราม
สมาคมฟุตบอลเซนต์ลูเชีย

สมาคมฟุตบอลเซนต์ลูเชีย (Saint Lucia Football Association) เป็นหน่วยงานที่กำกับดูแลฟุตบอลในเซนต์ลูเชีย มีสำนักงานใหญ่ตั้งอยู่ที่แคสตรีส์ ก่อตั้งขึ้นเมื่อปี พ.ศ. 2522 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในเซนต์ลูเชียรวมถึงฟุตบอลทีมชาติเซนต์ลูเชีย
== ดูเพิ่ม ==
ฟุตบอลในเซนต์ลูเชีย
ฟุตบอลทีมชาติเซนต์ลูเชีย
ฟุตบอลหญิงทีมชาติเซนต์ลูเชีย
ฟุตบอลทีมชาติเซนต์ลูเชียรุ่นอายุไม่เกิน 16 ปี
ฟุตบอลทีมชาติเซนต์ลูเชียรุ่นอายุไม่เกิน 19 ปี
ฟุตบอลทีมชาติเซนต์ลูเชียรุ่นอายุไม่เกิน 23 ปี
คอนคาแคฟโกลด์คัพ
คอนคาแคฟแชมเปียนส์ลีก
== อ้างอิง ==
== แหล่งข้อมูลอื่น ==
Saint Lucia  at the FIFA website
Saint Lucia FA on Facebook
Saint Lucia  at CONCACAF site
องค์การที่ก่อตั้งในปี พ.ศ. 2522
ฟุตบอลในเซนต์ลูเชีย
เซนต์ลูเชีย
เซนต์ลูเชีย
คณะกรรมการฟุตบอลแซ็ง-มาร์แต็ง

คณะกรรมการฟุตบอลแซ็ง-มาร์แต็ง (Comité de Football des Îles du Nord, Football Committee of Saint-Martin) เป็นสหพันธ์ฟุตบอลอย่างเป็นทางการของฝรั่งเศสที่กำกับดูแลฟุตบอลในแซ็ง-มาร์แต็งซึ่งมีพื้นที่ตั้งอยู่เป็นครึ่งหนึ่งของเกาะเซนต์มาร์ตินและดูแลฟุตบอลในเกาะแซ็ง-บาร์เตเลมี แม้ว่าแซ็ง-บาร์เตเลมีจะมีคณะกรรมการฟุตบอลแซ็ง-บาร์เตเลมีเป็นของตัวเองก็ตาม คณะกรรมการฟุตบอลแซ็ง-มาร์แต็งมีสำนักงานใหญ่ตั้งอยู่ที่มารีโก ก่อตั้งขึ้นเมื่อปี พ.ศ. 2529 เป็นสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในอาณานิคมแซ็ง-มาร์แต็งและแซ็ง-บาร์เตเล รวมถึงฟุตบอลทีมชาติแซ็ง-มาร์แต็ง
== ดูเพิ่ม ==
ฟุตบอลในประเทศแซ็ง-มาร์แต็ง
ฟุตบอลทีมชาติแซ็ง-มาร์แต็ง
ฟุตบอลหญิงทีมชาติแซ็ง-มาร์แต็ง
คอนคาแคฟโกลด์คัพ
คอนคาแคฟแชมเปียนส์ลีก
Saint-Martin Championships
== อ้างอิง ==
== แหล่งข้อมูลอื่น ==
Saint Martin at CONCACAF site
องค์การที่ก่อตั้งในปี พ.ศ. 2529
ฟุตบอลในประเทศแซ็ง-มาร์แต็ง
แซ็ง-มาร์แต็ง
แซ็ง-มาร์แต็ง
สหพันธ์ฟุตบอลเซนต์วินเซนต์และเกรนาดีนส์

สหพันธ์ฟุตบอลเซนต์วินเซนต์และเกรนาดีนส์ (Saint Vincent and the Grenadines Football Federation, หรือ SVGFF) เป็นหน่วยงานที่กำกับดูแลฟุตบอลในประเทศเซนต์วินเซนต์และเกรนาดีนส์ มีสำนักงานใหญ่ตั้งอยู่ที่คิงส์ทาวน์ ก่อตั้งขึ้นเมื่อปี พ.ศ. 2522 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศเซนต์วินเซนต์และเกรนาดีนส์รวมถึงฟุตบอลทีมชาติเซนต์วินเซนต์และเกรนาดีนส์
== ดูเพิ่ม ==
ฟุตบอลในประเทศเซนต์วินเซนต์และเกรนาดีนส์
ฟุตบอลทีมชาติเซนต์วินเซนต์และเกรนาดีนส์
ฟุตบอลหญิงทีมชาติเซนต์วินเซนต์และเกรนาดีนส์
ฟุตบอลทีมชาติเซนต์วินเซนต์และเกรนาดีนส์รุ่นอายุไม่เกิน 16 ปี
ฟุตบอลทีมชาติเซนต์วินเซนต์และเกรนาดีนส์รุ่นอายุไม่เกิน 19 ปี
ฟุตบอลทีมชาติเซนต์วินเซนต์และเกรนาดีนส์รุ่นอายุไม่เกิน 23 ปี
คอนคาแคฟโกลด์คัพ
คอนคาแคฟแชมเปียนส์ลีก
== อ้างอิง ==
== แหล่งข้อมูลอื่น ==
Facebook
Twitter
SVGFF Championship
St. Vincent and the Grenadines  at FIFA website
St. Vincent and the Grenadines  at CONCACAF site
องค์การที่ก่อตั้งในปี พ.ศ. 2522
ฟุตบอลในประเทศเซนต์วินเซนต์และเกรนาดีนส์
เซนต์วินเซนต์และเกรนาดีนส์
เซนต์วินเซนต์และเกรนาดีนส์
สมาคมฟุตบอลซินต์มาร์เติน

สมาคมฟุตบอลซินต์มาร์เติน (Sint Maarten Soccer Association) เป็นหน่วยงานที่กำกับดูแลฟุตบอลในซินต์มาร์เติน มีสำนักงานใหญ่ตั้งอยู่ที่ฟีลิปส์บืร์ค ก่อตั้งขึ้นเมื่อปี พ.ศ. 2529 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในซินต์มาร์เตินรวมถึงฟุตบอลทีมชาติซินต์มาร์เติน
== ดูเพิ่ม ==
ฟุตบอลในซินต์มาร์เติน
ฟุตบอลทีมชาติซินต์มาร์เติน
ฟุตบอลหญิงทีมชาติซินต์มาร์เติน
ฟุตบอลทีมชาติซินต์มาร์เตินรุ่นอายุไม่เกิน 16 ปี
ฟุตบอลทีมชาติซินต์มาร์เตินรุ่นอายุไม่เกิน 19 ปี
ฟุตบอลทีมชาติซินต์มาร์เตินรุ่นอายุไม่เกิน 23 ปี
คอนคาแคฟโกลด์คัพ
คอนคาแคฟแชมเปียนส์ลีก
== อ้างอิง ==
== แหล่งข้อมูลอื่น ==
Sint Maarten  at CONCACAF site
องค์การที่ก่อตั้งในปี พ.ศ. 2529
ฟุตบอลในซินต์มาร์เติน
ซินต์มาร์เติน
ซินต์มาร์เติน
สมาคมฟุตบอลซูรินาม

สมาคมฟุตบอลซูรินาม (Surinaamse Voetbal Bond , Surinamese Football Association) เป็นหน่วยงานที่กำกับดูแลฟุตบอลในประเทศซูรินาม มีสำนักงานใหญ่ตั้งอยู่ที่ปารามารีโบ ก่อตั้งขึ้นเมื่อปี พ.ศ. 2463 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศซูรินามรวมถึงฟุตบอลทีมชาติซูรินาม
== ดูเพิ่ม ==
ฟุตบอลในประเทศซูรินาม
ฟุตบอลทีมชาติซูรินาม
ฟุตบอลหญิงทีมชาติซูรินาม
ฟุตบอลทีมชาติซูรินามรุ่นอายุไม่เกิน 16 ปี
ฟุตบอลทีมชาติซูรินามรุ่นอายุไม่เกิน 19 ปี
ฟุตบอลทีมชาติซูรินามรุ่นอายุไม่เกิน 23 ปี
คอนคาแคฟโกลด์คัพ
คอนคาแคฟแชมเปียนส์ลีก
== อ้างอิง ==
== แหล่งข้อมูลอื่น ==
Official website
Suriname  at the FIFA website
Suriname at CONCACAF site
[http://www.natiosuriname.sr] 
องค์การที่ก่อตั้งในปี พ.ศ. 2463
ฟุตบอลในประเทศซูรินาม
ซูรินาม
ซูรินาม
สมาคมฟุตบอลตรินิแดดและโตเบโก

สมาคมฟุตบอลตรินิแดดและโตเบโก (Trinidad and Tobago Football Association, หรือ TTFA) เป็นหน่วยงานที่กำกับดูแลฟุตบอลในประเทศตรินิแดดและโตเบโก มีสำนักงานใหญ่ตั้งอยู่ที่คูวา ก่อตั้งขึ้นเมื่อปี พ.ศ. 2451 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศตรินิแดดและโตเบโกรวมถึงฟุตบอลทีมชาติตรินิแดดและโตเบโก
== ดูเพิ่ม ==
ฟุตบอลในประเทศตรินิแดดและโตเบโก
ฟุตบอลทีมชาติตรินิแดดและโตเบโก
ฟุตบอลหญิงทีมชาติตรินิแดดและโตเบโก
ฟุตบอลทีมชาติตรินิแดดและโตเบโกรุ่นอายุไม่เกิน 16 ปี
ฟุตบอลทีมชาติตรินิแดดและโตเบโกรุ่นอายุไม่เกิน 19 ปี
ฟุตบอลทีมชาติตรินิแดดและโตเบโกรุ่นอายุไม่เกิน 23 ปี
คอนคาแคฟโกลด์คัพ
คอนคาแคฟแชมเปียนส์ลีก
== อ้างอิง ==
== แหล่งข้อมูลอื่น ==
Official Website
Soca Warriors Online, Flex Football Site
Trinidad and Tobago  at FIFA website
Trinidad and Tobago  at CONCACAF site
องค์การที่ก่อตั้งในปี พ.ศ. 2451
ฟุตบอลในประเทศตรินิแดดและโตเบโก
ตรินิแดดและโตเบโก
ตรินิแดดและโตเบโก
สมาคมฟุตบอลหมู่เกาะเติกส์และเคคอส

สมาคมฟุตบอลหมู่เกาะเติกส์และเคคอส (Turks and Caicos Islands Football Association) เป็นหน่วยงานที่กำกับดูแลฟุตบอลในหมู่เกาะเติกส์และเคคอส มีสำนักงานใหญ่ตั้งอยู่ที่คอคเบิร์นทาวน์ ก่อตั้งขึ้นเมื่อปี พ.ศ. 2539 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในหมู่เกาะเติกส์และเคคอสรวมถึงฟุตบอลทีมชาติหมู่เกาะเติกส์และเคคอส
== ดูเพิ่ม ==
ฟุตบอลในหมู่เกาะเติกส์และเคคอส
ฟุตบอลทีมชาติหมู่เกาะเติกส์และเคคอส
ฟุตบอลหญิงทีมชาติหมู่เกาะเติกส์และเคคอส
ฟุตบอลทีมชาติหมู่เกาะเติกส์และเคคอสรุ่นอายุไม่เกิน 16 ปี
ฟุตบอลทีมชาติหมู่เกาะเติกส์และเคคอสรุ่นอายุไม่เกิน 19 ปี
ฟุตบอลทีมชาติหมู่เกาะเติกส์และเคคอสรุ่นอายุไม่เกิน 23 ปี
คอนคาแคฟโกลด์คัพ
คอนคาแคฟแชมเปียนส์ลีก
== อ้างอิง ==
== แหล่งข้อมูลอื่น ==
Official website
Turks and Caicos Islands  at the FIFA website
Turks and Caicos Islands  at CONCACAF site
องค์การที่ก่อตั้งในปี พ.ศ. 2539
ฟุตบอลในหมู่เกาะเติกส์และเคคอส
หมู่เกาะเติกส์และเคคอส
หมู่เกาะเติกส์และเคคอส
สหพันธ์ฟุตบอลหมู่เกาะเวอร์จินของสหรัฐ

สหพันธ์ฟุตบอลหมู่เกาะเวอร์จินของสหรัฐ (U.S. Virgin Islands Soccer Federation) เป็นหน่วยงานที่กำกับดูแลฟุตบอลในหมู่เกาะเวอร์จินของสหรัฐ มีสำนักงานใหญ่ตั้งอยู่ที่คริสเตียนสเตด ก่อตั้งขึ้นเมื่อปี พ.ศ. 2530  เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในหมู่เกาะเวอร์จินของสหรัฐรวมถึงฟุตบอลทีมชาติหมู่เกาะเวอร์จินของสหรัฐ
== ดูเพิ่ม ==
ฟุตบอลในหมู่เกาะเวอร์จินของสหรัฐ
ฟุตบอลทีมชาติหมู่เกาะเวอร์จินของสหรัฐ
ฟุตบอลหญิงทีมชาติหมู่เกาะเวอร์จินของสหรัฐ
ฟุตบอลทีมชาติหมู่เกาะเวอร์จินของสหรัฐรุ่นอายุไม่เกิน 16 ปี
ฟุตบอลทีมชาติหมู่เกาะเวอร์จินของสหรัฐรุ่นอายุไม่เกิน 19 ปี
ฟุตบอลทีมชาติหมู่เกาะเวอร์จินของสหรัฐรุ่นอายุไม่เกิน 23 ปี
คอนคาแคฟโกลด์คัพ
คอนคาแคฟแชมเปียนส์ลีก
== อ้างอิง ==
== แหล่งข้อมูลอื่น ==
Official website
United States Virgin Islands  on FIFA website
United States Virgin Islands  at CONCACAF site
องค์การที่ก่อตั้งในปี พ.ศ. 2530
ฟุตบอลในหมู่เกาะเวอร์จินของสหรัฐ
หมู่เกาะเวอร์จินของสหรัฐ
หมู่เกาะเวอร์จินของสหรัฐ
ศูนย์วิทยาศาสตร์มาเก๊า

ศูนย์วิทยาศาสตร์มาเก๊า หรือ ศูนย์วิทยาศาสตร์อ้าวเหมิน (; Centro de Ciência de Macau; Macau Science Center, MSC) เป็นศูนย์วิทยาศาสตร์ในเขตแซ มาเก๊า ประเทศจีน
อาคารหลักมีรูปทรงกรวยอสมมาตรที่โดดเด่น มีทางเดินบันไดวนรอบห้องโถงขนาดใหญ่ ห้องนิทรรศการต่าง ๆ รายรอบตามทางเดิน ซึ่งส่วนใหญ่ประกอบด้วยการจัดแสดงแบบมีส่วนร่วม (ปฏิสัมพันธ์) ที่มุ่งเป้าไปที่การศึกษาด้านวิทยาศาสตร์ นอกจากนี้ยังมีท้องฟ้าจำลองพร้อมเครื่องฉายภาพ 3 มิติและภาพยนตร์ออมนิแมกซ์ (Omnimax) ตัวอาคารอยู่ในตำแหน่งที่โดดเด่นริมทะเลและปัจจุบันเป็นแลนด์มาร์คของมาเก๊า สามารถมองเห็นได้เมื่อลงเรือข้ามฟากจากฮ่องกง
== ประวัติ ==
โครงการสร้างศูนย์วิทยาศาสตร์เกิดขึ้นในปี พ.ศ. 2544 และแล้วเสร็จในปี พ.ศ. 2552 อาคารได้รับการออกแบบโดย Pei Partnership Architects ในกำกับของไอ. เอ็ม. เพ และเริ่มก่อสร้างในปี พ.ศ. 2549 วิศวกรโครงสร้างคือ บริษัทเลสลี อี. โรเบิร์ตสัน (Leslie E. Robertson Associates) ศูนย์แห่งนี้เปิดในเดือนธันวาคม พ.ศ. 2552 โดยหู จิ่นเทา ประธานาธิบดีจีนและเลขาธิการพรรคคอมมิวนิสต์
ศูนย์เกิดไฟไหม้เมื่อวันที่ 20 พฤศจิกายน พ.ศ. 2558 เกิดขึ้นจากงานเชื่อมที่ชั้นบนสุดของอาคาร
== ระเบียงภาพ ==
ไฟล์:Centro de Ciencia, Macao, 2013-08-08, DD 10.jpg|ตอนกลางคืน
ไฟล์:Centro de Ciencia, Macao, 2013-08-08, DD 08.jpg|มุมมองระยะไกล สะพานมิตรภาพ (Amizade Bridge) อยู่เบื้องหลัง
ไฟล์:Centro de Ciencia, Macao, 2013-08-08, DD 02.jpg|รายละเอียดของอาคารหลัก
== อ้างอิง ==
พิพิธภัณฑ์ในมาเก๊า
มาเก๊า
มาเก๊า
รายชื่อผลงานเพลงของเจย์บี

เจย์บี (JAY B, ) หรือ อิม แจบ็อม ศิลปิน นักแต่งเพลง นักเต้น และ นักแสดงชาวเกาหลีใต้ เปิดตัวในฐานะศิลปินดูโอ้ชาย เจเจโปรเจกต์ (JJ Project) เมื่อปี ค.ศ. 2012 และต่อมาในปี ค.ศ. 2014 เจย์บีได้เข้าร่วมเป็นหนึ่งในสมาชิกของวงบอยแบนด์ภายใต้สังกัด เจวายพีเอนเตอร์เทนเมนต์ อย่าง ก็อตเซเวน (GOT7) ในปี ค.ศ. 2021 สมาชิกทั้ง 7 คนของก็อตเซเวนตัดสินใจไม่ต่อสัญญากับเจวายพีเอนเตอร์เทนเมนต์
เจย์บี ได้ใช้ชื่อ เดฟ (Def.) หรือ เดฟโซล (Defsoul) เป็นนามปากกาในการทำเพลงต่าง ๆ ของตนเอง นอกจากนี้ เจย์บี ยังมีทีมที่รวมศิลปินและโปรดิวเซอร์ไว้เพื่อร่วมกันทำเพลงอย่าง ออฟชอร์ (õffshore) และมีการปล่อยอีพีร่วมกันเป็นครั้งคราว
== ซิงเกิ้ล ==
=== ซิงเกิ้ลเดี่ยว ===
=== ร่วมร้องกับศิลปินอื่น ===
== อีพี / อัลบั้ม ==
== เพลงประกอบละคร ==
== อ้างอิง ==
เพลงเกาหลี
อำนาจ/ราคะ ใครจะหยุดได้

อำนาจ/ราคะ ใครจะหยุดได้ หรือ อะโฟนเซนฟลาวเออร์ (A Frozen Flower; ) เป็นภาพยนตร์อิงประวัติศาสตร์อีโรติกของเกาหลีใต้ปี พ.ศ. 2551 กำกับการแสดงโดย ยู ฮาและนำแสดงโดย โจ อิน ซ็อง, จู จิน-โม และ ซง จี-ฮโย ภาพยนตร์อิงประวัติศาสตร์มีเหตุการณ์เกิดขึ้นในสมัยราชวงศ์โครยอและอิงบางส่วนมาจากการครองราชย์ของพระเจ้าคงมินแห่งโครยอ (ค.ศ. 1330–1374) แต่ก็ไม่ได้นำเสนอข้อเท็จจริงทางประวัติศาสตร์อย่างถูกต้อง เนื้อเรื่องเป็นเรื่องราวความขัดแย้งเกี่ยวกับการละเมิดระเบียบของราชวงศ์และการแสวงหาความรักของตัวละคร
เข้าฉายในเกาหลีใต้เมื่อวันที่ 30 ธันวาคม พ.ศ. 2551 และเป็นภาพยนตร์ที่มีผู้เข้าชมมากที่สุดเป็นอันดับ 6 ของปี พ.ศ. 2551 โดยมียอดจำหน่ายบัตรเข้าชม 3,772,976 ใบ
== อ้างอิง ==
==แหล่งข้อมูลอื่น==
ภาพยนตร์เกาหลีใต้
ภาพยนตร์ปี พ.ศ. 2551
โจ โรดัน

โจเซฟ ปีเตอร์ โรดัน (Joseph Peter Rodon; เกิด 22 ตุลาคม ค.ศ. 1997) เป็นนักฟุตบอลชาวเวลส์ ให้กับสตาดแรแน สโมสรในลีกเอิง จากการยืมตัวมาจากทอตนัมฮอตสเปอร์ และทีมชาติเวลส์
โรดันมาจากทีมเยาวชนของสวอนซีซิตีและลงเล่นให้กับทีมชุดใหญ่ของสโมสรทั้งสิ้น 54 นัดก่อนที่จะย้ายไปทอตนัมฮอตสเปอร์ในเดือนมิถุนายน ค.ศ. 2020
== สโมสรอาชีพ ==
=== สวอนซีซิตี ===
โรดันเติบโตที่แลงกีเฟลัชในสวอนซีและเป็นสมาชิกผู้ถือบัตรเข้าชมเกมประจำฤดูกาลของสวอนซีซิตี เขาได้เข้าร่วมทีมเยาวชนของสโมสรในวัยแปดปีเมื่อ ค.ศ. 2005 เขาเซ็นสัญญาอาชีพฉบับแรกในเดือนกรกฎาคม ค.ศ. 2015 และมีชื่อเป็นตัวสำรองในทีมชุดใหญ่ครั้งแรกในเดือนมกราคม ค.ศ. 2016 ในเอฟเอคัพนัดที่พบกับออกซ์ฟอร์ดยูไนเต็ด ต่อมาเขามีชื่อเป็นตัวสำรองในเกมพรีเมียร์ลีกครั้งแรกในนัดที่ออกไปเยือนอาร์เซนอลที่เอมิเรตส์สเตเดียมในเดือนตุลาคม ค.ศ. 2017 โรดันเคยทำหน้าที่เป็นกัปตันทีมของสวอนซีรุ่นอายุไม่เกิน 23 ปีในนัดที่ชนะเชลเทนนัมทาวน์ 2–1 ในอีเอฟแอลโทรฟีเมื่อวันที่ 15 สิงหาคม ค.ศ. 2017
วันที่ 30 มกราคม ค.ศ. 2018 เขาถูกปล่อยยืมตัวให้กับเชลเทนนัมทาวน์ในลีกทูจนจบฤดูกาล 2017–18 ผู้จัดการทีม แกรี จอห์นสัน กล่าวว่า "เราได้เฝ้าดูการเล่นของเขาและเขาเป็นผู้เล่นที่มีคุณภาพอย่างไม่ต้องสงสัย"
โรดันกลับสู่สวอนซีและได้ลงเล่นให้แก่ทีมชุดใหญ่ของสโมสรในอีเอฟแอลแชมเปียนชิป ฤดูกาล 2018–19 ภายใต้การคุมทีมของแกรแฮม พอตเตอร์ ต่อมาภายใต้การคุมทีมของสตีฟ คูเปอร์ เขาได้ลงเล่นในฤดูกาลนั้นทั้งสิ้น 21 นัด
=== ทอตนัมฮอตสเปอร์ ===
โรดันเซ็นสัญญาห้าปีกับทอตนัมฮอตสเปอร์ในพรีเมียร์ลีกเมื่อวันที่ 16 ตุลาคม ค.ศ. 2020 ด้วยค่าตัวราว 11 ล้านปอนด์ เขาลงเล่นในพรีเมียร์ลีกให้แก่ทอตนัมฮอตสเปอร์ครั้งแรกเมื่อวันที่ 26 ตุลาคม ค.ศ. 2020 โดยลงเล่นเป็นตัวสำรองแทนที่ซน ฮึง-มินในนาทีที่ 93 ช่วยให้ทีมบุกไปเอาชนะเบิร์นลีย์ 1–0 เขาลงเล่นเป็นตัวจริงให้แก่สโมสรครั้งแรกในนัดที่ออกไปเยือนเชลซีเมื่อวันที่ 29 พฤศจิกายน โดยเป็นการลงเล่นแทนโตบี อัลเดอร์เวเริลด์ที่บาดเจ็บ นัดนั้นจบลงด้วยผลเสมอ 0–0
== ทีมชาติ ==
โรดันมีชื่อติดทีมชาติเวลส์ชุดใหญ่ครั้งแรกในเดือนพฤษภาคม ค.ศ. 2018 ในเกมกระชับมิตรที่จะพบกับเม็กซิโก อย่างไรก็ตาม เขาถูกตัดชื่อออกในภายหลัง ต่อมาเขามีชื่อติดทีมชาติครั้งแรกสำหรับเกมการแข่งขันในเดือนกันยายน ค.ศ. 2019 ในนัดที่พบกับอาเซอร์ไบจาน เขาได้ลงเล่นในนามทีมชาติครั้งแรกในนัดนั้นเลย โดยได้ลงเล่นครบ 90 นาที ช่วยให้ทีมเอาชนะ 2-1 ต่อมาในเดือนพฤษภาคม ค.ศ. 2021 เขามีชื่อติดทีมชาติเวลส์สำหรับการแข่งขันฟุตบอลชิงแชมป์แห่งชาติยุโรป 2020
== รูปแบบการเล่น ==
โรดันเป็นเซ็นเตอร์แบ็กที่เล่นบอลได้ดี เขามักถูกนำไปเปรียบเทียบกับฟีกาโย โทโมรี
== ชีวิตส่วนตัว ==
พ่อของเขา เครี เคยเล่นให้แก่บาสเกตบอลทีมชาติเวลส์ ส่วนปู่ของเขา ปีเตอร์ และลุง คริส เคยเป็นนักฟุตบอลอาชีพมาก่อน
== อ้างอิง ==
== แหล่งข้อมูลอื่น ==
Profile at the Tottenham Hotspur F.C. website
บุคคลจากสวอนซี
นักฟุตบอลชาวเวลส์
นักฟุตบอลทีมชาติเวลส์
กองหลังฟุตบอล
ผู้เล่นสโมสรฟุตบอลสวอนซีซิตี
ผู้เล่นสโมสรฟุตบอลทอตนัมฮอตสเปอร์
ผู้เล่นในฟุตบอลลีกอังกฤษ
ผู้เล่นในพรีเมียร์ลีก
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
ปรมินทร์ อินโสม

ปรมินทร์ อินโสม (ชื่อเล่น หนึ่ง) เป็นนักธุรกิจ และโปรแกรมเมอร์ผู้ก่อตั้งบริษัทบริษัท สตางค์ คอร์ปอเรชั่น จำกัด ให้บริการแลกเปลี่ยนคริปโทเคอร์เรนซี กระดานซื้อขายสินทรัพย์ดิจิทัล และเป็นผู้คิดค้นเหรียญโทเคน Zcoin (ในชื่อปัจจุบัน FIRO) ได้รับรางวัลอินโนเวชั่นอวอร์ดส์ จากการแข่งขันของคณะกรรมการกำกับหลักทรัพย์และตลาดหลักทรัพย์ในปี พ.ศ. 2559 ในส่วนของกระดานเทรดสินทรัพย์ดิจิทัล
== ประวัติ ==
ปรมินทร์ อินโสม จบการศึกษาจากโรงเรียนปทุมคงคา และศึกษาต่อในระดับปริญญาตรีที่สถาบันเทคโนโลยีพระจอมเกล้าเจ้าคุณทหารลาดกระบัง ในสาขาวิศวกรรมคอมพิวเตอร์ และระดับปริญญาโทที่มหาวิทยาลัยจอนส์ฮอปกินส์ สหรัฐอเมริกา ในด้านระบบรักษาความปลอดภัยข้อมูล 
หลังจากจบการศึกษาในปี พ.ศ. 2557 ปรมินทร์ได้ทำงานอยู่ซิลิคอนแวลลีย์ ที่รัฐแคลิฟอร์เนีย และได้พัฒนาเหรียญโทเคนซีคอยน์ (Zcoin) ขึ้นมา ซึ่งเป็นผลงานวิทยานิพนธ์ในระหว่างเรียน ในปี 2559 เขาได้รางวัลอินโนเวชั่นอวอร์ดส์ จากการแข่งขันของคณะกรรมการกำกับหลักทรัพย์และตลาดหลักทรัพย์ ในส่วนของกระดานเทรดสินทรัพย์ดิจิทัล และได้นำผลงานแข่งขันมาพัฒนาต่อในชื่อ Thai Digital Asset Exchange (TDAX) ต่อมาได้พัฒนาศูนย์กลางให้บริการสินทรัพย์ดิจิทัล ในชื่อ Satang Pro และกระเป๋าเงินดิจิทัลในชื่อ Satang App ภายใต้บริษัท สตางค์ คอร์ปอเรชั่น จำกัด เขาได้รับรางวัล 1 ใน 100 คนของโลกที่สร้างสรรค์ผลงานด้วยเทคโนโลยีบล็อกเชน ร่วมกับคุณจิรายุส ทรัพย์ศรีโสภา ผู้พัฒนาบิทคับ
ปัจจุบัน ปรมินทร์ อินโสม อยู่ในตำแหน่งประธานกรรมการบริหาร บริษัท สตางค์ คอร์ปอเรชั่น จำกัด
== อ้างอิง ==
== แหล่งข้อมูลอื่น ==
Facebook Page -Poramin Insom - ปรมินทร์ อินโสม
นักธุรกิจชาวไทย
อภ.

redirect องค์การเภสัชกรรม
ฟีโร

ฟีโร (Firo) ชื่อเดิม Zcoin เป็นคริปโทเคอร์เรนซี ที่มีเป้าหมายในการเข้ารหัสเพื่อเพิ่มความเป็นส่วนตัวในการใช้งานแตกต่างจากคริปโทเคอร์เรนซีอื่นเช่นบิตคอยน์
== ประวัติ ==
ในปี พ.ศ. 2557 ปรมินทร์ อินโสม ได้เขียนงานวิจัยในเรื่องของคริปโทเคอร์เรนซีระหว่างที่กำลังศึกษาต่อในระดับปริญญาโทที่มหาวิทยาลัยจอนส์ฮอปกินส์โดยพัฒนาในรูปแบบของโปรโตคอลซีโรคอยน์ (Zerocoin protocol) ภายใต้ชื่อ "Moneta" และได้เปิดตัวให้นักลงทุนในวันที่ 28 กันยายน พ.ศ. 2559
ในวันที่ 20 กุมภาพันธ์ 2560 ได้เกิดการโจมตีโดยมีการสร้างโทเคนปลอมจำนวน 370,000 เหรียญ มีราคาขายกว่า 400 บิตคอยน์ ซึ่งการโจมตีนี้แตกต่างจากการโจมตีของเครือข่ายอีเธอเรียมในช่วงกิจกรรม DAO ที่ไม่การขโมยเหรียญเกิดขึ้น ภายหลังทีมงานได้แก้ไขโดยการขอความเห็นจากผู้ใช้งานในเครือข่าย และมีมติเป็นเอกฉันว่าจะไม่ทำลายเหรียญดังกล่าวเหมือนอีเธอเรียม
ในเดือนตุลาคม 2563 ได้เปลี่ยนชื่อเป็นฟีโร (Firo) และได้มีการพยายามโจมตีมูลค่ากว่า 51% ในเดือนมกราคม 2564 แต่สามารถแก้ไขสถานการณ์ดังกล่าวได้อย่างทันที
== อ้างอิง ==
โพรโทคอลชั้นโปรแกรมประยุกต์